Eigendur veitinga- og öldurhúsa sem orðið hafa fyrir tekjumissi vegna sóttvarnaaðgerða geta sótt um viðspyrnustyrk að hámarki 10-12 milljónir króna hver. Ríkisstjórnin samþykkti þessar aðgerðir í morgun. Þær kosta að minnsta kosti einn og hálfan milljarð króna.
Veitingastaðir með vínveitingaleyfi fá bættan skaðann vegna sóttvarnaraðgerða frá desember og fram í mars.
Það sem hægt er þá að sækja um styrk per stöðugildi 500 þúsund per stöðugildi ef tekjufallið er 20-60 prósent og 600 þúsund ef tekjufallið er meira. Þannig að jafnaði er hámarksstyrkur til rekstraraðila 10-12 milljónir.
Þeir sem eru með vínveitingaleyfi og hafa orðið fyrir tekjufalli vegna þess að opnunartíminn hefur verið skertur geta fengið þessar greiðslur.
Veistu hvað þessi ráðstöfun kostar. Kostnaðarmatið í frumvarpinu segir að þetta geti verið allt að þrír milljarðar en þó er sagt að það sé algjör hámarksáhrif. Mér skilst að fjármálaráðuneytið sé frekar að miða að þetta verði í kringum einn og hálfur milljarður.
Þeim fjölgar þeim röddum sem segja að omikron afbrigðið sé nánast að klára þennan faraldur. Er ekki komin pressa á ykkur að taka mark á þeim röddum. Jú ég tel mig í þeim hópi. Ég tek eftir að ábyrgir aðilar mjög víða sem benda á það að omikron afbrigðið sé allt annars eðlis og að hafa önnur áhrif. Ég leyfi mér að vona það að við séum að fara að koma okkur út úr þessu tímabili sem við höfum verið mjög lengi.